text: 24 млн. лв. са пропуснатите приходи за градския транспорт в София заради коронавируса:: Investor.bg
  Вероятно ще не се наложи още една актуализация на бюджета, за да се подкрепи секторът на градския транспорт, един от най-засегнатите в общинската дейност. Това каза пред БНР кметът на София Йорданка Фандъкова. По думите й 24 млн. лева са пропуснатите приходи за градския транспорт до момента.
  Решението за актуализацията ще бъде взето през юли след подробен анализ, като основната цел е да се подкрепи градския транспорт.
  Прогнозите са за спад и през следващите месеци с около 2-3 млн. лева на месец.
  Пропуснатите приходи на "Метрополитен" са 7 млн. лева, тъй като пътникопотокът в метрото по време на извънредното положение е намалял с около 85%.
  Столичният кмет обясни, че през последните дни приходите от местни данъци и такси към общината се увеличават с по 4-5 млн. лева дневно. "За петък постигнахме своеобразен положителен рекорд – в бюджета на общината влязоха почти 11 млн. лева", уточни тя. Но според нея все пак ще се наложи още една актуализация на бюджета, за да се подкрепи секторът на градския транспорт.
  Във връзка с актуалната ситуация заради коронавируса столичният кмет подчерта, че задължителна е адекватната реакция.